Diari Oficial de la Generalitat Valenciana


Sumari del DOGV 5024, del 09-06-2005 (2005/6539)

RESOLUCIÓ de 26 de maig de 2005, de la consellera de Cooperació i Participació, de la Presidència de la Generalitat, per la qual es convoquen tres beques d'especialització professional en assumptes europeus de la Direcció General de Cooperació al Desenvolupament i Relacions Externes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6539


Data del document
:   26-05-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * ciència política
    * ajuda pública
    * professió jurídica
    * assignació per estudis
    * ciència econòmica
    * cooperació europea

RESOLUCIÓ de 26 de maig de 2005, de la consellera de Cooperació i Participació, de la Presidència de la Generalitat, per la qual es convoquen tres beques d'especialització professional en assumptes europeus de la Direcció General de Cooperació al Desenvolupament i Relacions Externes. [2005/X6539]
  
La Generalitat, en el marc de la política dirigida a afavorir la formació i el desenvolupament en temes europeus que permeta una ampliació dels coneixements i facilitant una visió pràctica i real de la denominada construcció europea i de la presència de la Comunitat Valenciana en la Unió Europea, convoca la concessió de beques d'especialització professional en matèries d'àmbit europeu.
  
L'anterior actuació es troba arreplegada en els objectius i activitats del Programa 112.40, Beques per a la formació complementària i l'especialització professional en matèries d'àmbit europeu, i hi ha prou consignació pressupostària en la Llei de Pressupostos de la Generalitat per a l'exercici 2005.
  
En virtut d'allò que s'ha establit en:
  
Primer
  
L'article 35 de la Llei 5/1983, de 30 de desembre, de Govern Valencià, en relació amb l'apartat tercer la Resolució, de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat.
  
Segon
  
El Decret 180/2004, d'1 d'octubre de 2004, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat.
  
Tercer
  
El Decret 108/1992, de 6 de juliol del Govern Valencià, que regula la concessió de beques.
  
Quart
  
La Llei 38/2003, General de Subvencions i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat.
  
Resolc:
  
Primer. Convocar concurs públic per a la concessió de tres beques d'especialització professional en assumptes europeus en la Direcció General de Cooperació al Desenvolupament i Relacions Externes i aprovar les bases per le quals es regix esta convocatòria, incloses com annex I de la present resolució.
  
Segon. La dotació econòmica de les beques se sufragarà a càrrec del capítol IV, línia T 4026000, del programa 112.40, dels Pressupostos de la Generalitat per al 2005, per un import total màxim de 45.080 euros.
  
Any 2005: 15.026,64 euros
  
Any 2006: 30.053,36 euros
  
L'import corresponent a esta última anualitat quedarà condicionat que existisca crèdit adequat i suficient en els pressupostos per a l'any 2006.
  
Contra esta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 26 de maig de 2005.- La consellera de Cooperació i Participació (delegació per Resolució de 2 de novembre de 2004): Gema Amor Pérez.
  
ANNEX I
  
BASES DE LA CONVOCATÒRIA DE BEQUES D'ESPECIALITZACIÓ PROFESSIONAL EN ASSUMPTES EUROPEUS DE LA DIRECCIÓ GENERAL DE COOPERACIÓ AL DESENVOLUPAMENT I RELACIONS EXTERNES.
  
Primera. Objecte
  
Les beques tenen com a objecte l'especialització professional de postgraduats en assumptes europeus.
  
Segona. Nombre de beques i requisits
  
Les beques seran un total de tres i estaran destinades a llicenciats en Dret, Ciències Econòmiques i Empresarials, Ciències Polítiques o Sociologia.
  
Es requerirà així mateix el coneixement d'anglés i de francés, acreditat documentalment.
  
Els beneficiaris no hauran d'incórrer en cap de les circumstàncies arreplegues en l'article 13.2 de la Llei 38/2003, General de Subvencions.
  
No podran ser beneficiàries d'esta beca aquelles persones que se n'hagen beneficiat durant un període superior a 12 mesos.
  
Tercera. Lloc de destinació dels beneficiaris de les beques
  
Dues de les beques objecte de la present convocatòria tindran com a destinació la seu de la Direcció General de Cooperació al Desenvolupament i Relacions Externes. La tercera de les beques estarà destinada en la seu de la Delegació de la Comunitat Valenciana a Brussel·les.
  
Quarta. Dotació, duració i pagament de les beques
  
Les beques estan dotades cada una d'elles amb 1252,22 euros mensuals. L'import de les beques s'abonarà mensualment, prèvia certificació de la directora general de Cooperació al Desenvolupament i Relacions Externes. El període de benefici de les beques serà de 12 mesos i està previst el seu inici l'1 de setembre de 2005.
  
Les beques es finançaran a càrrec dels pressupostos de la Generalitat per a l'exercici 2005, codi de la línia T 4026, del programa 112.40 i el seu equivalent en el 2006, a condició que existisca crèdit adequat i suficient en el pressupost d'esta última anualitat.
  
Quinta. Formalització de sol·licituds
  
El formulari de sol·licitud estarà a disposició de les persones interessades en els registres següents:
  
- Registre General de la Presidència de la Generalitat (c/ Historiador Chavàs núm. 1, 46548 València).
  
- Registre de la Delegació Territorial del Govern Valencià a Alacant (av. Doctor Gadea, 10, 03817 Alacant).
  
- Registre de la Delegació Territorial del Govern Valencià a Castelló (c/ Major, 78, 12890 Castelló).
  
El formulari de sol·licitud estarà així mateix disponible en la pàgina web de la Direcció General de Cooperació al Desenvolupament i Relacions Externes, en la direcció següent: http://www.pre.gva.es/relext
  
Els candidats hauran de presentar el formulari de sol·licitud en els esmentats registres o tramitar-ho per qualsevol de les formes que establix l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, omplit conjuntament amb la documentació següent:
  
1) Fotocòpia compulsada del DNI.
  
2) Currículum, on constaran les dades personals, data i lloc de naixement, domicili actual, telèfon i una foto grandària carnet del sol·licitant.
  
3) Expedient acadèmic complet on es justificarà la possessió del títol de llicenciat.
  
4) Acreditació documental del coneixement de l'anglés i francés exigida en la base segona de la present convocatòria.
  
5) Declaració responsable de no tindre cap relació que supose una activiatat semblant o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
6) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'orde de 30 de maig de 1996, de la Conselleria d'Economia i Hisenda.
  
7) Declaració responsable de no incórrer en cap de les circumstàncies arrepleguades en l'article 13.2 de la Llei 38/2003, General de Subvencions.
  
8) Qualssevol altres documents que acrediten la possessió de mèrits que desitgen al·legar.
  
Sexta. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sèptima. Mèrits preferents i valoració
  
- Expedient acadèmic: fins a 4 punts
  
Titulació: Dret, Ciències Econòmiques i Empresarials, Ciències Polítiques o Sociologia
  
Criteris de valoració per al càlcul de la mitjana de l'expedient acadèmic, s'atorgarà la següent puntuació a les notes obtingudes, aprovat: 1 punt; notable: 2 punts; excel·lent: 3 punts, i matricula d'honor 4 punts. La suma obtinguda es dividirà entre el nombre total de crèdits cursats en la llicenciatura.
  
- Estudis de postgrau en matèries relacionades amb la Unió Europea: fins a 4 punts.
  
- Experiència professional en l'àmbit de les relacions internacionals i/o en assumptes comunitaris europeus, en especial en les institucions de la Unió Europea: fins a 2 punts.
  
- Idiomes comunitaris: fins a 3 punts.
  
Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies. En el cas dels estudis de postgrau sobre la Unió Europea, es podran tindre en compte aquells cursos que els sol·licitants estiguen duent a terme en el present curs acadèmic. En eixe cas, la puntuació obtinguda en tal apartat estarà condicionada a l'acreditació, en el moment de finalització del curs, i, en tot cas, abans del 30 de juny del 2005, d'haver-ho superat satisfactòriament.
  
Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de sol·licituds.
  
Octava. Comissió avaluadora
  
Per a l'examen de les sol·licituds de beques es constituirà una comissió avaluadora, que estarà formada per:
  
- La directora general de Cooperació al Desenvolupament i Relacions Externes, que la presidirà.
  
- El cap de l'Àrea d'Assumptes Europeus i Relacions Externes.
  
- Un membre del personal de la Direcció General de Cooperació al Desenvolupament i Relacions Externes, que actuarà com a secretari de la Comissió Avaluadora.
  
- La secretària general administrativa de la Presidència de la Generalitat, o persona en qui delegue.
  
- El director general de la Delegació de la Comunitat Valenciana a Brussel·les, o persona designada pel mateix.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
El funcionament de la comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Novena. Procés de selecció
  
La Comissió a què es referix la base anterior avaluarà els mèrits aportats per cada sol·licitant, prenent en consideració únicament aquells que estiguen acreditats documentalment.
  
Els candidats que obtinguen 5 punts o més en la fase de baremació de currículums i mèrits preferents seran convocats per a la realització d'una entrevista amb l'objecte de comprovar el coneixement dels aspirants dels idiomes requerits, així com el seu coneixement de la realitat europea, el seu funcionament i temes d'actualitat relacionats amb la Unió Europea.
  
L'entrevista es valorarà amb un màxim de 4 punts. La data de la dita entrevista es notificarà personalment als interessats.
  
Una vegada finalitzat el procés selectiu, la comissió avaluadora elaborarà una proposta de concessió de beques en el termini de quinze dies. Esta contindrà la relació de beneficiaris i una borsa de reserva, en el cas de produir-se alguna reserva o abandó.
  
Deu. Concessió
  
Les beques seran adjudicades per resolució de la consellera de Cooperació i Participació a la vista de la proposta de la comissió avaluadora, en el termini màxim de dos mesos a partir de l'endemà de la publicació de la present convocatòria en el Diari Oficial de la Generalitat Valenciana.
  
La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La consellera de Cooperació i Participació es reserva la facultat de deixar deserta totalment o parcialment l'adjudicació de les beques convocades i d'interpretar el contingut d'estes bases.
  
La resolució de concessió serà publicada en el Diari Oficial de la Generalitat Valenciana.
  
Onze. Drets, obligacions, incidències i tutoria dels becaris
  
1. Drets i obligacions
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, i amb qualsevol activitat laboral semblant o que impedisca el compliment de les obligacions com a becari.
  
Els beneficiaris de les beques hauran de presentar, després del seu atorgament, certificats acreditatius d'estar al corrent de les seues obligacions fiscals amb l'Estat i la comunitat autònoma i davant de la Seguretat Social, de conformitat amb l'Orde de 30 de maig de 1996, de la Conselleria d'Economia i Hisenda.
  
La condició de becari no genera cap relació laboral o administrativa amb la Generalitat.
  
De conformitat amb el que disposa l'article 8.1, del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa en què procedisca ser declarat, d'acord amb la normativa de Funció Pública; en situació de llicència retribuïda, percebrà les retribucions bàsiques i l'ajuda familiar.
  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que hagen de ser rescabalades sense que això implique una modificació en la relació jurídica del becari amb l'administració.
  
2. Tutoria
  
La cap de l'Àrea d'Assumptes Europeus i Relacions Externes de la Direcció General de Cooperació al Desenvolupament i Relacions Externes, en qualitat de tutora dels becaris, ordenarà les seues activitats de formació, organitzarà el temps de dedicació a les dites activitats, que no serà superior a 35 hores setmanals. En el cas del becari destinat en la Delegació de la Comunitat Valenciana a Brussel·les, la seua tutoria correspondrà al seu director.
  
Finalitzat el benefici de la beca, i amb un informe previ d'assistència, aprofitament i aptitud dels respectius tutors, s'estendrà el certificat corresponent.
  
3. Incidències
  
La consellera de Cooperació i Participació resoldrà les incidències que es produïsquen durant el període de benefici de les beques a proposta de la Direcció General de Cooperació al Desenvolupament i Relacions Externes, i podrà deixar-les sense efecte, amb audiència prèvia a l'interessat, en els casos següents:
  
a) Incompliment injustificat de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.